Gw mau tau Pengesahan dari Dongle. Jelasin dalam bahasa melayu

Dongle telah digunakan sebagai placeholder name semenjak 1970-an. Asalnya tidak diketahui. Kamus American Heritage, edisi ke-4, menyatakan ia "kemungkinannya dicipta secara rawak."

Dongle sebagai nama peranti telah digunakan lama sebelum 1980 dalam industri telekom bagi merujuk kepada penyambung kable BNC bagi kedua jantina.

WORDCRAFT merupakan atur cara komputer pertama yang menggunakan dongle pelindung atur cara, pada 1980. Donglenya hanyalah peranti pasif mudah yang membekalkan data kepada pin port kaset luaran Commodore PET dalam bentuk ditentukan lebih awal. Ini boleh dilakukan kerana port Datassette/ kaset |PET membekalkan kedua-dua kuasa dan sambungan data melalui penyambung hujung proprietari. Ia bagaimanapun, menjadikan port kaset tidak dapat digunakan bagi tujuan sebenarnya.

Peranti generasi pertama dalam damar dua inci persegi (33 cm³) dikenali sebagai "dongle" oleh penciptanya kerana tiada istilah lebih baik ada pada masa itu. Pengedarnya, Dataview Ltd., ketika itu bertempat di Colchester, UK, kemudian menghasilkan dongle hasilan (derivative), yang menjadi teras perniagaan mereka.

Dongle dengan pantas berubah menjadi peranti aktif yang mengandungi serial transceiver (Universal asynchronous receiver/transmitter - UART)) malah memiliki mikropemproses bagi mengendali transaksi dengan hos. Versi berikutnya menggunakan antara muka USB berbanding antara muka port bersiri atau selari. Pada masa kini, antara muka USB semakin menguasai pasaran.

Amat menarik, kad pintar moden memiliki ciri-ciri yang sama seperti dongle moden. Disebabkan ini, pasaran dongle mungkin akan diatasi oleh kad pintar, kerana kad pintar direka lebih selamat dan berkuasa berbanding dongle tradisi berasaskan MCU. Sesetengah pengedar dongle menghasilkan dongle satu cip, yang menggabungkan kad pintar dan pembaca kad pintar dalam cip yang sama. Sturktur ini menjadikan dongle kad pintar mudah dan stabil.